Legile din Aprilie, numite și Legile din Martie, au fost o colecție de legi elaborată de Lajos Kossuth cu scopul de a moderniza Regatul Ungariei și de a-l transforma într-un stat-națiune. Programul imperativ includea controlul maghiar asupra gărzii naționale, bugetului național și politicii externe a Ungariei, precum și înlăturarea iobăgiei. El a fost votat de Dieta Ungariei în martie 1848 la Pozsony (acum Bratislava, Slovacia) (în germană: Pressburg) și a fost semnat de împăratul Ferdinand al V-lea în palatul arhiepiscopului primat din același oraș la 11 aprilie 1848, ca o reacție la Revoluția Maghiară din1848. După ce Revoluția Maghiară a fost zdrobită prin intervenția Rusiei în 1849, Austria nu a mai promulgat legile, iar Ungaria nu și-a păstrat autonomia externă deplină până la Compromisul austro-ungar din 1867, ceea ce va influența poziția Ungariei în Primul Război Mondial.